Det er på grænsen mellem biogasanlægget og en mark der er gravet huller, som er blevet fyldt med gylleslam. Borgerne i Vester Hjermitslev er vrede. - Det noget forfærdeligt svineri. det gør mig stikhamrende tosset at se på, siger en af de nærmeste naboer, Mie Kjelgaard, til TV2/NORD. TV2/NORD ikke har kunnet få lov at komme ind på området, men en række borgere har taget fotos i pinsedagene, hvor man kan se, at der er gravet store huller, der fyldt med gylleslam. Slam der kommer fra nogle store tanke som den ny ejer skal have efterset og godkendt. Ikke kun borgerne, men også miljømyndigheden i Jammerbugt Kommune har i pinsen kigget forbi de ildelugtende huller i jorden. - Det er ulovligt. Loven siger, at den type slam skal opbevares i lukkede tanke, siger plan- og miljøchef Gitte Clausen i Jammerbugt Kommune. Hvilke konsekvenser ulovlighederne skal have for biogasanlægget vil Jammerbugt Kommune se nærmere på fra i morgen. SE TV2/NORD 2. PINSEDAG KL. 19:30

Referat:
I Vester Hjermitslev i Jammerbugt Kommune har det lokale biogasanlæg ulovligt gravet store huller direkte i jorden og tømt gylleslam i dem. Borgerne er fortørnede.